section_heading: Profesionalna karijera
paragraph_text: U mjesecima nakon izlaska Prestiža, Nolan je često izjavljivao kako će režirati nastavak Batman: Početak.<ref> Krajem srpnja 2006. nastavak je službeno potvrđen pod naslovom Vitez tame s Nolanom na čelu, te s Heathom Ledgerom u ulozi Jokera.<ref> Glumica Katie Holmes, koja je u prvom filmu utjelovila Rachel Dawes, zamijenjena je s Maggie Gyllenhaal, čiji se brat Jake Gyllenhaal prijavio za ulogu Brucea Waynea 2003. Aaron Eckhart, koji je odbio glavnu ulogu u Mementu, nastupio je u ulozi Dvoličnog/Harveyja Denta. Nolan i njegov brat Jonathan napisali su scenarij, temeljen na priči koju su napisali on sam i David S. Goyer. Produkcija je počela početkom 2007., a objavljen je 16. srpnja 2008. u Australiji te 18. srpnja u Sjedinjenim Državama; kritike su bile odlične, a neki su išli dotle da su pisali kako se radi o najboljoj filmskoj adaptaciji stripa svih vremena.<ref> Film je ostvario ogroman uspjeh na kino blagajnama, postavivši rekord po zaradi u prvom vikendu prikazivanja u SAD-u s preko 158 milijuna dolara, a postao je i 4. najuspješniji film svih vremena.<ref> Nolan je na dodjeli Zlatnih globusa u siječnju 2009. primio nagradu za najboljeg sporednog glumca u ime Heatha Ledgera. Nolan je nominiran za nagradu Ceha američkih redatelja za najboljeg redatelja. Iako je film zaobišao pet glavnih kategorija na 81. dodjeli Oscara, bio je nominiran za ukupno njih osam, a odnio je nagrade za najbolju montažu zvuka i najboljeg sporednog glumca za Heatha Ledgera.